**copacul fericirii**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Copacul fericirii.

Da, iubitul meu,

în micul nostru paradis,

cu florile ce s-au deschis,

de-un mov căzut pe ochi miraţi,

noi ne găsim plini de visare,

învăluiţi de un parfum

al pomilor crescuţi pe drum

şi încărcaţi cu multă floare.

Vom face un popas în doi,

în noaptea unui ciob de lună,

să regăsim apoi în noi,

visul frumos de-a fi-mpreună

din primăvara asta nudă,

să ne umplem de visare

şi din nori să se audă,

dansul razelor de soare.